„Návrh”

**OBEC LASTOVCE**

**Všeobecne záväzné nariadenie**

**č. 5**

**o ochrane verejného poriadku a zelene**

**na území obce Lastovce**

Návrh tohto VZN vyvesený na úradnej tabuli obce dňa ……………........…………..

Vyhodnotenie pripomienok k návrhu VZN uskutočnené dňa ………………………..

VZN schválené OZ v Lastovciach dňa ……………………….. pod č.………………………..

VZN vyvesené na úradnej tabuli obce Lastovce dňa ……………………..............…..

**VZN nadobúda účinnosť dňom 01. 01. 2019**

Úradná pečiatka obce

Obecné zastupiteľstvo v Lastovciach podľa § 4 ods. 3 písm. g/ zák. NR SR č. 369/90 o obecnom zriadení v znení neskorších zmien a doplnkov s použitím § 11 ods. 3 písm. g/ citovaného zákona a na základe uznesenia Obecného zastupiteľstva v Lastovciach **vydáva** pre katastrálne územie obce Lastovce toto

***Všeobecne záväzné nariadenie č. 5/2018 o ochrane verejného poriadku a zelene na území obce Lastovce***

**§1**

**Úvodné ustanovenia**

Účelom tohto Všeobecne záväzného nariadenia je v rámci svojej právomoci a v súlade s platnými predpismi usmerňovať vytváranie a zabezpečenie zdravého životného prostredia, ochraňovať majetok v katastrálnom území obce Lastovce. Má pomáhať udržiavať poriadok v celej obci. Pomáhať udržiavať poriadok je spoločnou záležitosťou obyvateľov obce, jej návštevníkov a organizácií v nej pôsobiacich.

Neoddeliteľnou súčasťou starostlivosti o životné prostredie je udržiavanie čistoty verejného priestranstva a ochrana verejného poriadku.

**§2**

**Verejné priestranstvo**

Za verejné priestranstvo sa podľa Všeobecne záväzného nariadenia /ďalej VZN/ považujú všetky miesta, ktoré slúžia verejnosti. Sú to najmä obecné komunikácie, chodníky a priestor vôkol obecných komunikácií po hranicu vlastníckeho pozemku a ostatných nehnuteľností, priestor vôkol potoka, potok, mosty, verejné parky a pod.

**Povinnosti občanov** :

1. Vlastníci resp. užívatelia domov, záhrad a priľahlých nehnuteľností sú povinní na chodník prečnie­vajúce konáre stromov a kríkov pravidelne upravovať tak, aby neprekážali chodcom.
2. Za čistotu chodníkov počas celého roka zodpovedá vlastník resp. užívateľ priľahlej nehnuteľnosti.
3. Za poriadok a čistou obecného cintorína a jeho bezprostredného okolia zodpovedá každý návštevník cintorína.
4. Majitelia domov a záhrad sú povinní starať sa o estetický vzhľad domov, nádvorí, plotov, záhrad a udržiavať ich v poriadku a funkčné.
5. Občania bývajúci pri otvorenej priekope sú povinní udržiavať jej koryto priechodné. Pravi­delne najmenej trikrát v roku vykosiť burinu a trávu.
6. Odpadové nádoby sa môžu ponechať na chodníku len na nevyhnutne potrebný čas pri vyprázdňovaní.
7. V prípade nevyhnutných prác, pri ktorých je potrebné použitie verejného priestranstva, je potrebné požiadať o súhlas starostu obce cestou obecného úradu, ktorý určí podmienky a spôsob použitia verejného priestranstva.
8. Ak dôjde k znečisteniu miestnej alebo štátnej komunikácie, je ten, kto znečistenie spôsobil povinný dať znečistenú komunikáciu do pôvodného stavu /napr. znečistenie komunikácie mechanizmami po prácach na poli, atď./.
9. Akékoľvek požiadavky na zásahy do verejnej zelene je potrebné predložiť obecnému zas­tupiteľstvu, ktoré o nich rozhodne.

**Zakazuje sa:**

1. Výrub stromov a akékoľvek zásahy do korún stromov na verejných priestranstvách.
2. Odhadzovať odpadky – smetie, papier, zvyšky ovocia a zeleniny, akékoľvek obaly, ohorky z cigariet a iné veci na verejných priestranstvách.
3. Znečisťovať verejné priestranstvá a miestne komunikácie odpadovými vodami alebo inými znečisťujúcimi tekutinami, vrátane tekutých fekálií a maštaľného hnoja.
4. Vypúšťať fekálie do potokov a priekop v katastri obce.
5. Akokoľvek znehodnocovať alebo poškodzovať verejnú zeleň. Ak dôjde ku škode na zeleni je povinná ju nahradiť osoba alebo organizácia, ktorá ju spôsobila /prípadne rodičia alebo zákonní zástupcovia ak ide o maloletých/.
6. Nechávať psov alebo iné hospodárske zvieratá voľne pobehávať po verejných priestranstvách.
7. Jazdiť po verejnej zeleni akýmkoľvek dopravným prostriedkom a parkovať motorové vozidlá mimo vyhradených miest.
8. Akokoľvek rozkopávať ulice a chodníky bez súhlasu vedenia obce.
9. Strieľať zo vzduchových a iných strelných zbraní na vtáky a iné živočíchy.
10. Poškodzovať dopravné značky.
11. Znečisťovať autobusové zastávky /písať, kresliť, lepiť plagáty a pod./ - plagáty možno umiestniť na plochu, ktorá je v obci na to určená, to sa vzťahuje aj na účely volebnej kampane - úradná tabuľa.

**§ 3**

**Obchody**

1. Obchodné a pohostinské miestnosti musia byť úhľadné a čisté.
2. V prevádzkach, kde sa predáva tovar okamžitej spotreby v obaloch, musí byť pred vchodom umiestnená nádoba na odpad – KUKA nádoba.
3. Obchodné prevádzky sú povinné si zabezpečiť dostatok KUKA nádob na smetie a postarať sa každý deň o čistotu v okolí odpadových nádob.
4. Obchodná organizácia a iné obchodné subjekty zodpovedajú za vkus a estetickú úpravu celého pozemku a budovy najmä zo strany ulice.

**§ 4**

**Domové odpady**

1. Každá domácnosť je povinná vlastniť KUKA nádobu a všetok domový odpad separovať. Ak domácnosť nie je zapojená do separovaného zberu a ani žiadnym iným preukázateľným spôsobom nelikviduje odpad /t.j. nedáva vyvážať KUKA nádobu, zaplatí čiastku: 25,- €.
2. Organický odpad zo záhrad sú obyvatelia povinní likvidovať kompostovaním výlučne na svojom pozemku.

**Zakazuje sa**:

1. Odpad pochádzajúci z domácností, dvorov, záhrad a pod., vyvážať na poľné cesty, polia, záhumnia, do priekop a pod..
2. Umiestňovať odpad do kontajnerov určených pre kovový šrot.
3. Spaľovať plasty a to aj na vlastnom pozemku, nakoľko sa pri spaľovaní tohto druhu odpadu tvoria a unikajú do ovzdušia rakovinotvorné látky.

***§5***

***Verejné osvetlenie a miestny rozhlas***

1. Verejné osvetlenie a miestny rozhlas obhospodaruje Obecný úrad Lastovce. Občania spolupracujú s obecným úradom tak, že chránia zariadenia a príslušenstvo obecného rozhlasu a verejného osvetlenia a prípadné poruchy nahlásia na obecnom úrade alebo osobám zodpovedným za ich prevádzku.
2. Zakazuje sa :

a) Poškodzovať verejné osvetlenie, miestny rozhlas a iný majetok obce.

***§6***

***Chov domácich a úžitkových zvierat***

Nariadenie sa vzťahuje na:

a) Úžitkové zvieratá : kôň, rožný statok, ošípaná, ovca, koza.

b) Drobné zvieratá: hydina /hus, sliepka, morka a pod./ a domáce králiky.

***§7***

***Povinnosti chovateľov zvierat***

1. Majiteľ musí mať stavebné povolenie a vyjadrenie susedov na výstavbu hospodárskej budovy ak stavba presahuje 25 m2. Ak je stavba do 25 m2 stačí vyjadrenie obecného úradu. Majiteľ je povinný dbať na to, aby objekt bol napojený na vodotesnú žumpu.
2. Hnoj sa musí ukladať do vybetónovanej jamy a kompostovať.
3. Chov včiel: úle musia byť orientované tak, aby včely neobťažovali susedov.

***§ 8***

***Postihy***

Za porušenie a nedodržanie ustanovení tohto VZN budú občania obce Lastovce a iní porušovatelia /právnické osoby/ postihované podľa § 47 ods. 2 Zák. č. 372/1190 Z. z. o priestupkoch. Pokuta podľa závažnosti priestupku môže byť uložená až do výšky 100,- €.

V prípade zistenia neoprávneného výrubu stromov, prípadne likvidácie koruny stromov bude okrem vyrubenia pokuty nariadená aj náhradná výsadba.

***§ 9***

***Záverečné ustanovenia***

1. Povinnosťou každého občana je ustanovenie tohto nariadenia bez výhrad dodržiavať.
2. Toto VZN bolo prejednané a schválené OZ dňa .........................
3. Toto VZN ruší účinnosť VZN č. 5/2015 zo dňa 13. 12. 2014.
4. Toto VZN nadobúda účinnosť dňa 01. 01. 2019.

; **Mgr. Lukáš Hrinko starosta obce**