„Návrh“

**OBEC LASTOVCE**

**Všeobecne záväzné nariadenie**

**č. 9**

**o úhradách za služby poskytované obcou**

Návrh tohto VZN vyvesený na úradnej tabuli obce dňa …………………….........…..

Vyhodnotenie pripomienok k návrhu VZN uskutočnené dňa …………….…………..

VZN schválené OZ v Lastovciach dňa ………………………. pod č. …………………….…..

VZN vyvesené na úradnej tabuli obce Lastovce dňa ………….............……………..

**VZN nadobúda účinnosť dňom 01. 01. 2019**

Úradná pečiatka obce

Obecné zastupiteľstvo v Lastovciach na základe ust. § 4 ods. 3 písm. e/, g/, a i/, zákona SNR č. 369/1990 Zb. o obecnom zriadení v znení neskorších predpisov s použitím § 11 ods. 3 písm. g/, cit. zákona **vydáva** toto

***Všeobecne záväzné nariadenie č. 9/2018***

***o úhradách za služby poskytované obcou***

**§ 1**

**Úvodné ustanovenia**

1. Toto všeobecne záväzné nariadenie upravuje bližšie úhrady za služby poskytované obcou Lastovce.
2. Stanovené a určené ceny príp. ich rozpätie je záväzné pre všetky orgány obce Lastovce a orgány Obecného zastupiteľstva obce Lastovce.
3. Stanovenie a určenie ceny sa odvíja od platnej právnej úpravy a najmä zák. NR SR č. 18/1996 Z. z. o cenách a ostatných osobitných predpisoch.
4. Tieto ceny sú záväzné aj pre rozpočtové a príspevkové organizácie obce, podnikateľské subjekty založené alebo vytvorené obcou Lastovce vo vzťahu k majetku obce ktorým disponujú, a tiež vo vzťahu k činnostiam zakotveným v zriaďovacích listinách a zakladateľských listinách.
5. Cenou sa rozumie peňažná suma dohodnutá pri nákupe a predaji tovaru alebo vytvorená na ocenenie tovaru na iné účely. Za cenu podľa tohto zákona sa považuje aj tarifa /§2 zák. NR SR č. 18/1996 Z. z. o cenách/.

**§ 2**

**Dohoda o cene**

1. Dohoda o cene je dohoda o výške ceny alebo dohoda o spôsobe, akým sa cena vytvorí, s podmienkou, že tento spôsob cenu jednoznačne určuje. Dohoda o cene vznikne aj tým, že kupujúci zaplatí cenu tovaru vo výške požadovanej predávajúcim /§3 ods. 1 zák. NR SR č. 18/1996 Z. z. o cenách/.
2. Súčasťou ceny môžu byť úplné alebo čiastočné náklady na obstaranie, spracovanie, obeh tovaru a zisk / §3 ods. 3 zák. NR SR č. 18/1996 Z. z. o cenách/.

**§ 3**

**Zmluvy**

1. Účastníci zmluvy sú povinní dbať, aby sa pri úprave zmluvných vzťahov odstránilo všetko, čo by mohlo viesť k vzniku rozporov /§ 43 Obč. Zákonníka/.
2. Účastníci zmluvy nesmú zneužívať svoje postavenie na miestnom trhu /§12 zák. NR SR č. 18/1996 Z. z. o cenách/.

**§ 4**

1. Obec Lastovce stanovuje sadzobník cien, ktorý je uvedený v prílohe tohto všeobecne záväzného nariadenia.
2. Tento sadzobník cien je návrhom na uzavretie zmluvy v súlade s ust. § 43 obč. zákonníka. Sadzobník cien tvorí neoddeliteľnú súčasť tohto všeobecne záväzného nariadenia a je záväzný pre všetkých pracovníkov obce a starostu obce.
3. Starosta obce je oprávnený v prípade určenia ceny minimálnou alebo maximálnou hodnotou rozhodnúť v individuálnom prípade o konkrétnej cene pri uzatváraní zmluvy.

**§ 5**

**Splatnosť ceny**

1. V prípadoch jednorazového poskytnutia služieb zo strany obce nemusí byť uzatváraná písomná zmluva.
2. Postačuje ústna dohoda a úhrada ceny za službu.
3. Doklad o úhrade za poskytnutú službu musí obsahovať náležitosti požadované osobitnou právnou úpravou.
4. Pokiaľ ide o nájom nehnuteľností a hnuteľných vecí v majetku obce Lastovce, musí byť uzavretá písomná zmluva.
5. Nájomná zmluva musí obsahovať okrem ďalších náležitostí aj:
   1. výšku nájomného
   2. dátum a výšku splátky
   3. zmluvné pokuty v prípade neplnenia zmluvných záväzkov
6. Zmluvné prevody majetku a predaj majetku obce Lastovce a tiež aukčný predaj majetku je určený osobitnou právnou úpravou a „Zásadami hospodárenia s majetkom obce Lastovce".

**Spoločné a záverečné ustanovenia**

**§ 6**

**Spoločné ustanovenia**

1. Príjmy zo zmluvných vzťahov sú príjmami rozpočtu obce Lastovce.
2. Ak toto nariadenie neobsahuje bližšiu úpravu, použije sa Občiansky zákonník a zák. NR SR č. 18/1996 Z. z. o cenách.
3. Sadzobník cien určených obcou musí byť zverejnený na úradnej tabuli v obci. Zároveň musí byť umožnené každému nahliadať do tohto všeobecne záväzného nariadenia a tiež sadzobníka cien.
4. Starosta obce je oprávnený v individuálnych prípadoch - v prípadoch hodných osobitného zreteľa rozhodnúť aj inak. Nesmie však znížiť cenu o viac ako jednu polovicu z návrhu ceny určenej sadzobníkom cien.
5. Zabezpečovanie verejnoprospešných služieb obcou Lastovce je riešené osobitnou zmluvou, uzavretou v súlade s §3 ods. 3 písm. a. zák. SNR č. 369/1990 Zb. o obecnom zriadení v znení neskorších predpisov.

**§ 7**

**Záverečné ustanovenia**

1. Na tomto všeobecne záväznom nariadení sa uznieslo obecné zastupiteľstvo v Lastovciach dňa .................................
2. Zmeny a doplnky tohto všeobecne záväzného nariadenia schvaľuje Obecné zastupiteľstvo v Lastovciach.
3. Toto VZN ruší VZN č. 9/2015 zo dňa 13. 12. 2014
4. Toto všeobecne záväzné nariadenie nadobúda účinnosť dňom 01. 01. 2019.

**Mgr. Lukáš Hrinko**

**starosta obce**

***Sadzobník cien***

1. Nájomné a poplatky za užívanie kultúrneho domu a jeho zariadenia:
2. za užívanie malej zasadačky na 1 akciu 5,- €
3. za užívanie tanečnej sály na diskotéky, - €

- Od poplatku sú oslobodené organizácie pôsobiace v obci napr. SČK, politické strany, požiarna ochrana, invalidi a pod. Len cez OZ

1. za užívanie miestnosti k svadbe starosta, poslanci a zamestnanci

obce 0,- €

1. za užívanie miestnosti k svadbe občan obce Lastoviec úhrada energie + 50,-€
2. užívanie miestnosti k svadbe občan mimo Lastoviec úhrada energie + 100,-€
3. za užívanie miestnosti na kar 20,- €
4. nájomné za vypožičanie stoličky na 1 deň 0,50 €
5. nájomné za vypožičanie stola na 1 deň 1,- €
6. za užívanie kuchyne /riadu, DKP a ZP / na 1 osobu 1 ks / 0,05 €
7. za požičanie tanierov, príborov a pohárov domov na 1 osobu 1 ks/ 0,10 €

Úhrada za spotrebu elektrickej energie podľa skutočného odberu na elektromere podľa sadzieb momentálne platných v čase odberu.

1. Za vývoz TKO a domáceho odpadu:

- vlastník či užívateľ domu hradí 5,- €

- podnikateľ 17,- €

1. Vysielanie v obecnom rozhlase jedného oznamu /správy/
2. za jeden oznam 3,50 €
3. za jeden oznam mimo pracovného času 5,- €
4. za oznam predaja tovaru z aut, ktorý je v ponuke predaja tunajších

podnikateľských subjektov 5,- €

- Od poplatkov sú oslobodené vysielania, ktoré sú odvysielané v prospech obce, oznamy miestnych organizácii, lekárov, obchodníkov ako aj relácie v súvislosti s agitáciou na ochranu životného prostredia, protipožiarnej ochrany a pod.

1. Kopírovacie služby
2. jednostránkové 0,10 €
3. obojstranné 0,15 €
4. Cintorínske poplatky
5. prenájom miesta na hrob - €
6. prenájom chladiaceho boxu - €
7. prenájom katafalku, sviečok a pod. - €