„Návrh”

**OBEC LASTOVCE**

**Všeobecne záväzné nariadenie**

**č. 7**

**o chove, vodení a držaní psov**

**na území obce Lastovce**

Návrh tohto VZN vyvesený na úradnej tabuli obce dňa ………………….........……..

Vyhodnotenie pripomienok k návrhu VZN uskutočnené dňa ………………………..

VZN schválené OZ v Lastovciach dňa ……………………… pod č.………………………..

VZN vyvesené na úradnej tabuli obce Lastovce dňa …………………..............……..

**VZN nadobúda účinnosť dňom 01. 01. 2019**

Úradná pečiatka obce

Obecné zastupiteľstvo v Lastovciach na základe § 3 ods.6, § 4 ods.5, § 5 ods. l a § 6 ods.3 zák. č. 282/2002 Z. z., ktorým sa upravujú niektoré podmienky držania psov s použitím § 6 ods. l zák. SNR č. 369/1990 Zb. o obecnom zriadení v znení neskorších predpisov **vydáva** pre katastrálne územie obce **Lastovce** toto

***Všeobecne záväzné nariadenie č. 7/2018***

***o chove, vodení a držaní psov na území obce Lastovce***

**§ 1**

**Všeobecné ustanovenia**

1. Účelom tohto nariadenia je evidovať chov psov, stanoviť podrobnosti o vodení psov, určiť miesta, kde je voľný pohyb a vstup so psom zakázaný, ako aj stanoviť podrobnosti o znečisťovaní verejných priestranstiev psom.
2. Účelom tohto nariadenia je zabezpečiť ochranu zdravých podmienok života a práce obyvateľov obce, zabezpečiť verejný poriadok a čistotu v obci.
3. Účelom tohto nariadenia je zlepšenie podmienok života obyvateľov obce, nerušeného užívania bytov a ich spoločných zariadení a priestorov a tiež zlepšenie hygieny v obytných priestoroch a na verejných priestranstvách.
4. Nariadenie sa vydáva v záujme ochrany zdravia obyvateľov ako aj zamedzenia šírenia chorôb prenosných zo zvierat na ľudí.
5. Toto nariadenie sa nevzťahuje na služobných psov používaných podľa osobitných predpisov.

**§2**

**Základné ustanovenia**

1. Toto nariadenie sa vzťahuje na celé katastrálne územie obce Lastovce.
2. Na území obce Lastovce možno chovať a držať psov len za podmienok dodržiavania platných zdravotných, veterinárnych a stavebných predpisov, vrátane zákona NR SR č. 488/2002 Z. z. o veterinárnej starostlivosti a o zmene niektorých zákonov a jeho vykonávacej vyhlášky /ďalej len „všeobecne záväzné právne predpisy"/ a len ak sa dodržia obmedzenia uvedené v tomto všeobecne záväznom nariadení.
3. Za chov psov sa v podmienkach obce Lastovce považuje aj chov na podnikateľské a iné zárobkové účely.

**§3**

1. Za psa vždy zodpovedá držiteľ psa alebo osoba, ktorá psa vedie, alebo nad psom vykonáva dohľad /§ 4 ods. 2 zák. č. 282/2002 Z. z., ktorým sa upravujú niektoré podmienky držania psov/.
2. Nebezpečným psom je každý pes:
   1. ktorý pohrýzol alebo poranil človeka bez toho, aby bol sám napadnutý alebo vyprovokovaný, ak sa nepoužil v nutnej obrane alebo v krajnej núdzi /§13 a 14 Zákona č. 140/1961 Zb., zákona 248/1994 Z. z./.
   2. ktorý napáda cyklistov, automobily, zvieratá, hydinu a pod.,
   3. ktorý bezdôvodne napáda chodcov.

**§4**

**Zákaz voľného pohybu a vstupu psov**

1. V obci Lastovce sa zakazuje voľný pohyb psa v extraviláne obce.
2. V intraviláne obce Lastovce sa zakazuje voľný pohyb psa a vstup so psom na nasledovné miesta:
   1. detské ihriská a pieskoviská,
   2. verejnosti prístupné športoviská /uvedené obmedzenie sa nevzťahuje na zvieratá, ktoré boli privedené na športovisko za účelom športového výkonu v rámci verejného športového podujatia/,
   3. na miesta označené zákazom „Zákaz vodiť psov“ /uvedené sa nevzťahuje na psov ozbrojených zložiek a mestskej polície pri výkone služobných povinností a na vodiace psy nevidiacich občanov/.
3. Na verejné priestranstvá /autobusová a železničná stanica, ulica s obchodmi a službami, parky, oddychové zóny/, do verejných budov, dopravných prostriedkov a v spoločných priestorov obytného domu /chodba, výťah, suterén/ je povolené vodiť psa len pri dodržiavaní nasledujúcich podmienok:
   1. pes musí mať okrem vôdzky aj nasadený ochranný košík,
   2. pes nesmie ohrozovať a znepríjemňovať okolie /pachom, nečistotami/,
4. Je zakázané vstupovať so psom a psa chovať a držať v školách, v škôlkach a v ostatných školských zariadeniach, v domoch kde sú spoločné zariadenia pre deti, v zariadeniach verejného a spoločného stravovania, potravinárskej výroby, v obchodoch s potravinami. Tento zákaz sa vzťahuje aj na byty, ktoré s týmito zaradeniami, ubytovňami a prevádzkarňami bezprostredne súvisia.

**§5**

**Znečisťovanie verejných priestranstiev psom**

Držiteľ psa, resp. ten, kto psa vedie, je povinný:

* 1. zabezpečiť, aby zviera nepôsobilo rušivo na svoje okolie /hluk, špina, zápach/,
  2. na verejne prístupných miestach bezodkladne odstrániť výkaly zvierat - trus umiestniť do igelitového vrecúška a následne do odpadovej nádoby tak, aby nedochádzalo k úniku pachu z trusu do okolia.

**§6**

**Vodenie psov v intraviláne obce**

V intraviláne obce je možné vodiť psov za splnenia nasledovných podmienok:

* 1. vodiť psa mimo chovného priestoru alebo zariadenia na chov môže len osoba, ktorá je fyzicky a psychicky spôsobilá a schopná ho ovládať v každej situácii, pričom je povinná predchádzať tomu, aby pes útočil, alebo iným spôsobom ohrozoval človeka alebo zvieratá a zabraňovať vzniku škôd na majetku, prírode a životnom prostredí, ktoré by pes mohol spôsobiť.
  2. vodiť nebezpečného psa mimo chovného priestoru alebo zariadenia na chov môže len osoba, ktorá je plnoletá a plne spôsobilá na právne úkony. Na verejnom priestranstve musí mať nebezpečný pes nasadený košík.
  3. za psa vždy zodpovedá držiteľ psa alebo osoba, ktorá psa vedie alebo nad psom vykonáva dohľad.
  4. držiteľ psa a ten, kto psa vedie, je povinný oznámiť svoje meno, priezvisko a adresu trvalého pobytu osobe, ktorú pes pohrýzol. Ten, kto psa vedie, je povinný oznámiť osobe, ktorú pes pohrýzol aj meno, priezvisko, adresu trvalého pobytu držiteľa psa a číslo evidenčnej známky psa s názvom obce. Súčasne je povinný túto skutočnosť oznámiť aj obci, kde je tento pes evidovaný.
  5. na verejnom priestranstve musí byť pes vedený na vodíku s pripevnenou evidenčnou známkou obce.
  6. držiteľ psa resp. ten, kto psa vedie je povinný:

I.) v prípade požiadania kontrolným orgánom preukázať sa očkovacím preukazom zvieraťa a dokladom o zaplatení miestneho poplatku za psa.

II.) zabezpečiť, aby zviera nespôsobilo fyzické napadnutie osoby, alebo aby nebolo použité na zastrašovanie inej osoby, ak sa nejedná o psa pri výkone strážnej služby alebo pri použití na výkon služobných povinností psov ozbrojených zložiek.

**§7**

**Evidencia chovu psov**

1. Obec vedie evidenciu psov osobitne za každý rodinný dom, alebo byt.
2. Držiteľ psa je povinný prihlásiť psa do evidencie v súlade s platnou právnou úpravou na Obecnom úrade v Lastovciach.
3. Obec vydá držiteľovi psa evidenčnú známku psa, ktorou sa preukazuje totožnosť psa. Evidenčná známka je neprenosná na iného psa.
4. Prvá evidenčná známka sa poskytuje za poplatok 0,50 €. V prípade straty, odcudzenia alebo zničenia známky obec Lastovce vydá náhradnú známku za poplatok 3,5 €.

**§8**

**Spoločné a záverečné ustanovenia**

1. Všetky subjekty vymedzené v tomto nariadení sú povinné v súlade s ust. § 5 ods. 2 zák. č. 282/2002 Z. z., ktorým sa upravujú niektoré podmienky držania psov do 30 dní od účinnosti tohto nariadenia vymedzené miesta viditeľne označiť.
2. Obec je oprávnená v súlade s platnou právnou úpravou za porušenie povinností vyplývajúcich z tohto VZN ukladať pokuty až do výšky 200 €.
3. Na tomto VZN sa uznieslo Obecné zastupiteľstvo v Lastovciach dňa ...............................
4. Toto VZN ruší účinnosť VZN č. 7/2015 dňom nadobudnutia svojej účinnosti.
5. Toto VZN nadobúda účinnosť dňom 01. 01. 2019.

**Mgr. Lukáš Hrinko**

**starosta obce**